Kui juhtumisi oli küsimus mulle suunatud, siis väga meeldis. Nägin seda filmi küll tükk aega tagasi ja seetõttu igat asja ei mäleta nii eredalt kui  sooviks, kuid mõningaid mõtteid tekitas see värk küll. Näiteks kasutatav maiade sümboolika. Ühest küljest jääb mulje, nagu sooviks nende kasutaja meid hoiatada, aga teeb seda millegitõttu kasutades meie jaoks väga ürgset dialekti. Tõenäosus et meie inimesed sellest üheselt ja õigesti aru saavad on mitte just kõige suurem. Samas üks filmis olnud viljaringidest (Crabwoodi farmi oma) oli täiesti teist tõugu. See oli see, kus oli peal see klassikaline 'hall', käes CD-plaat. Ja CD peal oli ilusti binaarkoodis  peal sõnum, selges inglise keeles. Pilt oli suur ja ilus, sõnum oli müstiline, aga kogu see viljaring tundus juba filmi vaatamise ajal mulle hirmuäratavalt võlts. Ja ma ei ole vähemalt selle suhtes oma arvamust muutnud. Lootsin lugeda lähemalt selle sõnumi dekodeerimise kohta, aga link sellele on - üllatus, üllatus - tasuline.  Ühesõnaga teema on põnev, aga nagu ikka selliste põnevate asjadega on palju inimesi kes tahaks odava kuulsuse peal liugu lasta ja seetõttu peab neid pilte vaadates säilitama  kriitikameele. Kõik ei ole kuld mis hiilgab, ja iga lamandunud viljast sümbol põllul ei ole müstiline viljaring. Aga muidu on kõik hästi